CELEX: C2005/057/11
Language: et
Date: 2005-03-05 00:00:00
Title: Euroopa Kohtu (kuues koda) 13. jaanuari 2005. aasta otsus kohtuasjas C-38/03: Euroopa Ühenduste Komisjon versus Belgia Kuningriik (Liikmesriigi kohustuste rikkumine — EÜ artikkel 28 — Samaväärse toimega meetmed — Ratastoolid — Võimalus saada hüvitisi sotsiaalkindlustussüsteemist)

5.3.2005   
            
            
               ET
            
            
               Euroopa Liidu Teataja
            
            
               C 57/6
            
         
      EUROOPA KOHTU
   
   (kuues koda)
   13. jaanuari 2005. aasta otsus
   kohtuasjas C-38/03: Euroopa Ühenduste Komisjon versus Belgia Kuningriik (1)
   
   (Liikmesriigi kohustuste rikkumine - EÜ artikkel 28 - Samaväärse toimega meetmed - Ratastoolid - Võimalus saada hüvitisi sotsiaalkindlustussüsteemist)
   (2005/C 57/11)
   Kohtumenetluse keel: prantsuse
   Kohtuasjas C-38/03: Euroopa Ühenduste Komisjon (esindajad L. Ström ja F. Simonetti) v. Belgia Kuningriik (esialgne esindaja A. Snoecx, hiljem E. Dominkovits), keda toetas Hispaania Kuningriik (esindaja L. Fraguas Gadea), mille esemeks on EÜ artikli 226 alusel 3. veebruaril 2003 esitatud liikmesriigi kohustuste rikkumise hagi, tegi Euroopa Kohus (kuues koda), koosseisus: koja esimees A. Borg Barthet ning kohtunikud J.P. Puissochet ja S. von Bahr (ettekandja); kohtujurist M. Poiares Maduro, kohtusekretär R. Grass, 13. jaanuaril 2005 otsuse, mille resolutiivosa on järgmine:
   
               1.
            
            
               määrates kindlaks tehnilised tingimused sotsiaalkindlustuse vahenditest hüvitatavatele ratastoolidele, selliselt et hüvitatavate ratastoolide nimekirjast jäävad välja need CE märgiga varustatud ratastoolid, mis ei vasta ettenähtud kriteeriumitele, eelkõige esi- ja tagaratta diameetri, istme ning seljatoe katte ja polsterduse, tasapindade ja risttugede mõõtmete, pea- ja/või jalalabatoe ning samuti jalasääretoe osas;
               
                           —
                        
                        
                           määrates kindlaks üldisemad tingimused ettevõtja poolt pakutavale tootevalikule, selleks et tooted võiksid kuuluda hüvitatavate ratastoolide nimekirja, eelkõige eritingimused käsitsijuhtimisega ratastoolidele ning samuti eritingimused motoriseeritud ratastoolidele, mille kohaselt neid toole peab olema saadaval vähemalt nõutud arvul istmelaiustega;
                        
                     
                           —
                        
                        
                           olles hüvitatavate seadmete nimekirja täiendamisel liiga range,
                        
                     
                           —
                        
                        
                           on Belgia Kuningriik rikkunud EÜ artiklist 28 tulenevaid kohustusi.
                        
                     
         
               2.
            
            
               Jätta kohtukulud Belgia Kuningriigi kanda.
            
         
               3.
            
            
               Jätta Hispaania Kuningriigi kanda tema enda kohtukulud.
            
         
      (1)  ELT C 70, 22.3.2003.